
A nők elleni erőszakról szóló hírek és az azokra adott online reakciók

Kulcsszavak: nők elleni erőszak, online reakció, hozzászólás, online hírek
A nők ellen elkövetett erőszakra, legyen az fizikai, lelki erőszak egyre nagyobb figyelmet szentel a sajtó. A közösségi médiának köszönhetően pedig az online tartalom fogyasztóknak lehetőségük van megosztani másokkal, akár az áldozatokkal is gondolataikat. Ezeken a platformokon egyaránt találkozhatunk szolidaritást kifejező kommentekkel, bántalmazó megjegyzésekkel és áldozathibáztatással.
A nemzetközi statisztikák szerint a nők mintegy 30%-át érte élete során valamilyen erőszak, ez pedig fokozódik az online térben, kiváltképpen, ha valamilyen hír kapcsán népszerűvé válik a nők elleni erőszak témaköre.
A dolgozat célja, hogy feltárja az online reakciók különböző típusait, megvizsgálva milyen módon közlik a román, magyar és erdélyi magyar portálok a híreket, és milyen reakciók érkeznek rájuk az olvasóktól.
Ezeknek a hozzászólásoknak a vizsgálata rámutat arra, hogy milyen nehézséggel néznek szembe az erőszak áldozatai, illetve segíthet a megfelelő segítő stratégiák kidolgozásában a szakemberek számára.



